open-index/open-wikipedia-markdown huggingface dataset:
Luxembourgske euromynter

**Luxembourgske euromynter** er sirkulasjonsmynt av Den europeiske unions valuta euro med nasjonalt motiv for Luxembourg på revers.

## Euro
Euro er Den europeiske unionens offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. De lavere valørene av euroene utgjøres av mynter, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et symbol valgt av medlemsstaten der mynten blir preget. Hver medlemsstat har således ett eller flere symboler som er unike for landet.

For bilder av den siden myntene alle EU-land har felles og en detaljert beskrivelse av mynten, se artikkelen om euromynter.

## Nasjonalt motiv

De luxembourgske euromyntene er preget i tre ulike design, men alle viser et portrett av storhertugen Henri av Luxemburg, teksten *Lëtzebuerg* samt de tolv EU-stjernene. Årstallet på de luxembourgske myntene viser myntens utgave, til forskjell fra andre euromynter der årstallet er pregingsåret og ikke utgivningsåret.

Luxembourgs gamle valuta, den luxembourgske francen, kan veksles inn hos landets sentralbank i ubegrenset tid, men dette gjelder kun sedler. Mynter kan ikke lengre veksles inn.

Luxembourg har preget en serie mynter og seks versjoner av 2-euro jubileumsmynt.

## Referanser


## Eksterne lenker
* Den europeiske sentralbanken: Luxemburg
Roy Wright

**Roy Wright** (født 23. februar 1929, død 30. juli 2002) var en australsk fotball-spiller fra Australia. Som barn hadde han revmatisme, og kunne derfor ikke spille noen form for sport inntil han var 16 år gammel. 

Da han ble 16 år i 1945 begynte han å spille for lokale fotballklubber, men gikk glipp av flere kamper fordi han slet mye med sykdom. Til tross for mye sykdom klarte han etterhvert å spille flere kamper, og vant medaljer for hans arbeid i klubben.

## Referanser


## Eksterne lenker
*
Christopher Boardman

**Christopher Alan Boardman** (født 11. juni 1903, død 29. september 1987) var en britisk seiler som deltok i de olympiske leker 1936 i Berlin.

Boardman ble olympiske mester i seiling under OL 1936 i Berlin. Han var med på den britiske båten «Lalage» som vant 6-meter klassen foran den norske båten «Lully II» og «May Be» fra Sverige. Seilingene  ble avviklet utenfor Kiel i perioden 4. til 12. august 1936. Mannskapet på «Lalage» besto av Boardman, Miles Bellville, Russell Harmer, Charles Leaf og Leonard Martin.

## OL-medaljer
* 1936  Berlin &ndash;  **Gull** i seiling, 6-meter klassen  Storbritannia

## Referanser


## Eksterne lenker
*
Steve Staunton

**Stephen «Steve» Staunton** (født 19. januar 1969) er en irsk tidligere profesjonell fotballspiller og senere fotballtrener for klubbene Leeds United (assistent) og Darlington. Fra 14. januar 2006 til 23. oktober 2007 var han trener for Irlands herrelandslag i fotball.

## Referanser


## Eksterne lenker
*
Nederlandske euromynter

**Nederlandske euromynter** er sirkulasjonsmynt av Den europeiske unions valuta euro med nasjonalt motiv for Nederland på revers.

## Nasjonale motiver
De nederlandske euromyntene er preget i flere ulike design. De første viste dronning Beatrix av Nederland, de tolv EU-stjernene samt myntens pregingsår. Fra 2014 har myntene portrett av kong Willem-Alexander. Myntene er formgitte av Bruno Ninaber van Eyben. Akkurat som i Finland, benyttes ikke 1- og 2-centmynten praksis i Nederland.

Nederlands gamle valuta, den nederlandske gylden, kan veksles inn hos landets sentralbank frem til 1. januar 2032, men dette gjelder kun sedlene. Mynt kan ikke lengre veksles inn.

## Referanser


## Eksterne lenker
* Den europeiske sentralbanken: Nederland
Schæffers gate (Oslo)

**Schæffers gate** (1–11, 2–12) er ei gate på Sofienberg i bydel Grünerløkka i Oslo. Den går fra Toftes gate til Kirkegårdsgata ved Rathkes plass. 

Gata er bare et kvartal lang. På sørsida består den av leiegårder fra tiåra rundt 1900. Nordsida har også slike gårder i begge ender, mens midtpartiet tilhører produksjonsanlegget til Agra Margarinfabrikk (adresse Sofienberggata).

Navnet på gata er etter mesén og tollkasserer Henrik Ernst Schäffer.

## Litteratur
* 

## Eksterne lenker
*
Varg Veum – Tornerose

***Varg Veum –  Tornerose*** er den andre filmen i filmserien om detektiven Varg Veum. Filmen er basert på boken *Tornerose sov i hundre år* (1980) av den bergenske forfatteren Gunnar Staalesen, og ble utgitt direkte på DVD 13. januar 2008.

## Handling
Varg Veum reiser til København for å finne en 16 år gammel jente (Julie Rusti) som har rømt hjemmefra. Piken er en rikmannsdatter og Veum aner ugler i mosen når han finner henne på et snuskete hotellrom med en horekunde.  Situasjonen tilspisser seg da også naboen til jenta gir Veum oppdrag om å finne sønnen i huset, som også har forsvunnet.

## Rolleliste
* Trond Espen Seim – Varg Veum
* Bjørn Floberg  – Hamre
* Kathrine Fagerland – Anna
* Endre Hellestveit – Isachsen
* Julie Rusti – Lisa Halle
* Marianne Nielsen – Vigdis Halle
* Bjørn Willberg Andersen – Niels Halle
* Ågot Sendstad – Vera Werner

## Eksterne lenker
*
Hjerte (andre betydninger)

**Hjerte** eller **hjerter** kan vise til

*Hjerte, organ i kroppen
*Hjerte (symbol)
*Hjerteform, stilisert tegning av et hjerte ♥
*Hjerter, farge i kortspill
*Hjerter (kortspill), kortspill
*Uttrykket *«I hjertet av...»* ; dvs *i sentrum av...* , *midt i...*
Bruno Bianchi

**Bruno Bianchi** (født 2. mai 1904, død 22. august 1988) var en italiensk seiler som deltok i de olympiske leker 1936 i Berlin og 1948 i London.

Bianchi ble olympiske mester i seiling under OL 1936 i Berlin. Han var med på den italienske båten «Italia» som vant 8-meter klassen foran den norske båten «Silja» og «Germania III» fra Tyskland. Seilingene  ble avviklet utenfor Kiel i perioden 4. til 12. august 1936. Mannskapet på «Italia» besto av Bianchi, Giovanni Reggio, Luigi De Manincor, Domenico Mordini, Luigi Poggi og Enrico Poggi. Tolv år senere, under OL 1948 i London, kom han på fjerdeplass i seiling i Starbåtklassen med den italienske båten «Ausonia».

## OL-medaljer
* 1936  Berlin &ndash;  **Gull** i seiling, 8-meter klassen  Italia

## Eksterne lenker
*
Søren Steen-Johnsen

**Søren Steen-Johnsen** (født 7. oktober 1903 i Trondheim, død 27. oktober 1979 i Nice) var en norsk maler og grafiker kjent for sin tolkning av fargene og lyset.  

I 1927 var han en av kunstnerne og arkitektene som etter invitasjon fra Arno Berg, daværende byantikvar i Oslo, utarbeidet forslag til hvordan hovedstadens bygningsmasse kunne bli mer fargerik og innbydende. Initiativet til dette byutviklingsprosjektet kom fra kunstneren Henrik Sørensen.  

## Utdannelse
Søren Steen-Johnsen studerte fra 1921 til 1924 ved Statens Håndverks- og Kunstindustriskole, der han var elev av Eivind Engebretsen og Wilhelm Krogh-Fladmark. Deretter ble han elev av Axel Revold (1924-25 Revolds private malerskole), Per Krohg (1925-26 i Paris) og Revold og Wilhelm Rasmussen (1929-30 Kunstakademiet).  

## Utstillinger
Han er representert med 9 malerier i Nasjonalgalleriet.  Også representert i Trondheims kunstsamlinger, Stavanger faste galleri, Bergen Kunstmuseum, Atenum Helsingfors, Utenriksdepartementet (generalkonsulens bolig i New York og ambassadene i Stockholm og Beograd), Nasjonalgalleriet Berlin (bildet entartet og fjernet i nazitiden og en rekke lokale kunstsamlinger.  

Steen-Johnsen deltok 31 ganger på Statens Høstutstilling, første gang i 1927, siste gang i 1970, og han var formann i Den fase Jury 1939-40, 1946 og 1960-64.  Styremedlem i Kunstnerforbundet 1946-1962, hvorav nestformann i 20 år.  Kunstanmelder i Aftenposten 1967-72.  Vikarprofessor for Axel Revold på Kunstakademiet 1945-56.

## Motiver
Steen-Johnsen var i 1920- og 1930-årene preget av sosialrealismen med mange motiver fra arbeidslivet i byen og på bygda.  I en serie malerier med sterke og ofte mørke farger skildret han landsbygda, bryllup, gravferd, hesing, vedsjau og pløying -i hovedsak med motiver fra Nord-Østerdal  (Holøydalen, Tolga, der han hadde røtter).  Arbeidslivet i byen – på trelastlageret, havna, jernbanestasjonen og veiarbeid inngår i denne fasen, som også inneholdt rene naturskildringer fra øvre Telemark og fra Østerdalen.  Denne første hovedfasen i hans kunstnerliv ble avsluttet med hans store separatutstilling i Kunstnernes Hus i 1941 som også kan betegnes som hans virkelige gjennombrudd.

Etter utstillingen flyttet Steen-Johnsen i eksil og bodde med sin unge familie i en tømmerhytte på fjellet (Holøydalen, Tolga) resten av krigen.  Det var her, i sin barndoms rike, og tett på høyfjellsnaturen gjennom alle årstider at han stilmessig tok en ny retning.  Målet var  å male bilder som gjør at den som ser dem på opplever lyset, været og temperaturen på kroppen.

## Referanser


## Eksterne lenker
* Steen-Johnsens bilder
Sunnmørgata (Oslo)

**Sunnmørgata** er ei gate på Grünerløkka i Oslo. Den går et kvartal fra Toftes gate til Valdresgata. Nr 1 er eneste bygning med adresse til gata, en leiegård fra 1900.

Bygningene på nordsida er nye blokker, en del av utbygginga av Ringnes-kvartalene.

Navnet er etter distriktet Sunnmøre. I området finnes også Nordmørgata, Romsdalsgata og Valdresgata.

## Litteratur
* 

## Eksterne lenker
*
Maltesiske euromynter

**Maltesiske euromynter** er sirkulasjonsmynt av Den europeiske unions valuta euro med nasjonalt motiv for Malta på revers. Malta tok i bruk euro 1. januar 2008, til erstatning for maltesisk lire.

## Euro
Euro (€) er Den europeiske unionens offisielle valuta, som benyttes i mange av EUs medlemsstater samt enkelte andre stater utenfor unionen. Landene som benytter euroen kalles med et fellesnavn eurosonen. De lavere valørene av euroene utgjøres av mynter, mens de høyere valørene utgjøres av sedler. Euromynten har en felles europeisk side som viser verdien på mynten og en nasjonal side som viser et symbol valgt av medlemsstaten der mynten blir preget. Hver medlemsstat har således en eller flere symboler som er unike for landet.

For bilder av den siden myntene alle EU-land har felles og en detaljert beskrivelse av mynten, se artikkelen om euromynter.

## Nasjonale motiver
De maltesiske euromyntene er preget i tre ulike design. De laveste valørene, 1-, 2- og 5-centmynten, viser Mnajdratempelet. 10-, 20- og 50-centmynten viser Maltas riksvåpen, mens de høyeste valørene, 1- og 2-euromynten, avbilder et malteserkors. På alle maltesiske euromynter står landet navn, *MALTA*, på både maltesisk og engelsk, samt det årstallet da mynten er preget. 2-euromynten har som kantpreging sifrene 2 og malteserkorset gjentatt 6 ganger om hverandre.

Malta har preget én serie mynter.

## Innveksling
Maltas gamla valuta, liren, kan veksles inn hos landets sentralbank frem til 1. februar 2010 for mynt og 31. desember 2018 for sedler.

## Referanser


## Eksterne lenker
* Den europeiske sentralbanken: Malta
26. serierunde i 2. divisjon avdeling 3 2008

**26. serierunde i 2. divisjon avdeling 3 2008** ble spilt 25. oktober 2008.

Før serierunden var det knyttet spenning både til topp og bunn. Randaberg hadde fremdeles mulighetene til å rykke opp til Adeccoligaen, men var avhengig av hjelp fra Viking 2 som allerede hadde rykket ned til 3. divisjon. Kjell-Inge Bråtveit i Randaberg kritiserte før kampen Viking for å stille med ujevne lag, og var redd for at Viking ville stille et svært svakt lag.

I tillegg til Viking 2 kunne fire lag fremdeles rykke ned før siste serierunde, og det var totalt to lag som skulle rykke ned på grunn av at Tippeligaen skulle utvides til 16 lag, siden de to beste lagene på 12.-plass i de fire 2. divisjonsavdelingene dermed ville beholde plassen. Før siste serieomgang lå Nest-Sotra på denne plassen, men ville sikre seg med seier mot Os som ville rykke ned dersom Fana vant mot Åsane. Ålgård ville kun rykke ned dersom de tapte med mer enn tre mål mot Fløy, Fana slo Åsane og Nest-Sotra slo Os med kun ett mål.

Doms- og sanksjonsutvalget har bestemt at Stavanger IF sanksjoneres med tap av to poeng i inneværende sesong for klubbens A-lag for menn for bruk av ikke spilleberettiget spiller i obligatoriske kamper. Klubben ilegges også en bot på  kroner.

## Resultater

## Referanser
Nikola Jorgic

**Nikola Jorgic** (1946-2014) var en tidligere serberleder som deltok i Bosnia-krigen på 1990-tallet som leder for en serbisk paramilitær gruppe i Dobojregionen. I 1997 ble han dømt til fire ganger livsvarig fengsel av Oberlandesgericht Düsseldorf i Tyskland for folkemord på bosniske muslimer. Dette var den første domfellelsen av en person involvert i folkemordet i Bosnia. Hans anke ble avvist av Bundesgerichtshof (føderal høyesterett) i 1999.

Oberlandesgericht Düsseldorf slo fast at Jorgic hadde vært leder for en paramilitær gruppe som hadde terrorisert den lokale muslimske befolkningen, og at gruppen hadde operert med støtte fra serbiske politiske ledere og hadde hatt som formål å drive etnisk rensning av bosniske muslimer.

Jorgic hadde bodd i Tyskland fra 1969 til 1992, og oppholdt seg i Tyskland en rekke ganger etter at han begikk forbrytelsene. Han ble arrestert på lufthavnen i Düsseldorf etter at han frivillig reiste inn i landet i 1997.

Han døde i fengsel 8. juni 2014.

## Referanser
Oberlandesgericht Düsseldorf

**Oberlandesgericht Düsseldorf** er en av tre øverste domstoler (se Oberlandesgericht) i den tyske delstaten Nordrhein-Westfalen. Domstolen har sete i Düsseldorf og er øverste domstol på delstatsnivå for et område med over 4,6 millioner innbyggere. Det er seks landretter underordnet domstolen.

Domstolsbygningen i Cecilienallee 3 ble bygget i 1910 og er fredet.

Domstolen ble opprettet under navnet *Königliche Oberlandesgericht Düsseldorf* 16. september 1906, og overtok ansvarsområder fra Oberlandesgericht Hamm og Oberlandesgericht Köln.

## Underordnede domstoler
*Landgericht Düsseldorf
*Landgericht Duisburg
*Landgericht Kleve
*Landgericht Krefeld
*Landgericht Mönchengladbach
*Landgericht Wuppertal

Under landrettene følger så amtsrettene.

## Eksterne lenker
* Oberlandesgericht Düsseldorf
Anthony Terlazzo

**Anthony Terlazzo** (født 28. juli 1911 i Patti på Sicilia, død 26. mars 1966) var en amerikansk vektløfter som deltok i de olympiske leker 1932 i Los Angeles og 1936 i Berlin.
 
Terlazzo ble olympisk mester i vektløfting under OL 1936 i Berlin. Han vant den letteste klassen, fjærvekt opp til 60 kg. Det var totalt fem vektklasser, samme som i de tre foregående olympiske vektløftingskonkurransene i Antwerpen, Paris og Los Angeles. Vektløftkonkurransen besto av tre ulike løft, press, rykk og støt. Terlazzo løftet sammenlagt 312,5 kilo, ny verdensrekord og 7,5 kilo mer enn sølvvinneren. 

## OL-medaljer
* 1936  Berlin -  **Gull** i vektløfting, fjærvekt  USA
* 1932  Los Angeles -  Bronse i vektløfting, fjærvekt  USA

## Eksterne lenker
*
Robert Fein

**Robert Fein** (født 8. desember 1907 i Wien, død 2. januar 1975) var en østerriksk vektløfter som deltok i de olympiske leker 1936 i Berlin.
 
Fein ble olympisk mester i vektløfting under OL 1936 i Berlin. Han vant den nest letteste klassen, lettvekt opp til 67,5 kg sammen med Anwar Mesbah fra Egypt. Det var totalt fem vektklasser, samme som under de tre foregående olympiske vektløftingskonkurransene i Antwerpen, Paris og Los Angeles. Vektløftkonkurransen besto av tre ulike løft, press, rykk og støt. Både Fein og Anwar Mesbah løftet sammenlagt 342,5 kilo, ny verdensrekord og 15,5 kilo mer enn bronsevinneren. 

## OL-medaljer
* 1936  Berlin -  **Gull** i vektløfting, lettvekt  Østerrike

## Eksterne lenker
*
Tor Kvarv

**Tor Kvarv** (1953–2025) var en norsk avistegner og billedkunstner som arbeider med maleri, tegning og grafikk. 

Han var utdannet lærer, med spesiell interesse for matematikk og naturvitenskap, og arbeidet i noen år som lærer i grunnskolen i Bodø. Han  underviste også i flere år for Den kulturelle skolesekken og Den kulturelle spaserstokken. 

Kvarv begynte som avistegner for *[[Nordlands Framtid]]* i 1976. Han leverte bidrag til *[[Finansavisen]]*, *[[Drammens Tidende]]*, *[[Trønderbladet]]*, *[[Altaposten]]* og flere tidsskrifter. Han begynte å arbeide med grafikk, særlig koldnålsradering, på 1980-tallet og har siden hatt utstillinger over hele landet og i utlandet. Han er innkjøpt av Nasjonalgalleriet og Norsk kulturråd med to kulepenntegninger i 1977, etter en utstilling han deltok på i Oslo Kunstforening.

Kvarv hadde flere elever, deriblant maleren Tone Aaness, og han var med på starten av Nordnorske Bildende Kunstnere i 1971 og Bodø Kunstforum.

Han bodde og arbeidet i Bodø.

## Litteratur
* 2002: *Maleri-tegning-grafikk* (Stein Sneve i *[[Avisa Nordland]]*), bok om Kvarv og bildene hans

## Referanser


## Eksterne lenker
* Portrettintervju i Avisa Nordland januar 2008
Anwar Mesbah

**Anwar Mohamed Ahmed Mesbah** (født 8. april 1913, død 25. november 1998) var en egyptisk vektløfter som deltok i De olympiske leker i 1936 i Berlin.
 
Mesbah ble olympisk mester i vektløfting under OL i 1936 i Berlin. Han vant den nest letteste klassen, lettvekt opp til 67,5 kg, sammen med Robert Fein fra Østerrike. Det var totalt fem vektklasser, samme som under de tre foregående olympiske vektløftingskonkurransene i Antwerpen, Paris og Los Angeles. Vektløftkonkurransen besto av tre ulike løft; press, rykk og støt. Både Mesbah og Fein løftet sammenlagt 342,5 kg, ny verdensrekord og 15,5 kg mer enn bronsevinneren.

## OL-medaljer
* 1936  Berlin -  **Gull** i vektløfting, lettvekt  Egypt

## Eksterne lenker
*
Bernkonvensjonen (1906)

**Bernkonvensjonen** av 1906 er en internasjonal avtale fremforhandlet i Bern i Sveits som forbyr bruk av hvit fosfor i produksjon av fyrstikker. Bakgrunnen for avtalen var de omfattende helseskader, særlig i form av fosfornekrose i kjeven som bruk av hvit fosfor forårsaket hos arbeiderne i fyrstikkproduksjon.

## Se også

* Fyrstikkpikenes streik i London i 1888

## Litteratur

* John Emsley, *The Shocking History of Phosphorus: A Biography of the Devil’s Element* (2000) Macmillan Publishers, Ltd.: London, England ISBN 0-471-39455-6

## Eksterne lenker

* Bernkonvensjonen av 1906 (engelsk)
* Anmeldelse av bok om «fosforens historie» (engelsk)
Louis Hostin

**Louis Hostin** (født 21. april 1908 død 29. juni 1998) var en fransk vektløfter som deltok i flere olympiske leker, 1928 i Amsterdam, 1932 i Los Angeles og 1936 i Berlin.
 
Hostin ble olympisk mester i vektløfting under OL 1932 i Los Angeles. Han vant den nest tyngste klassen, lett tungvekt opp til 82,5 kg. Det var totalt fem vektklasser, samme som under de to foregående olympiske vektløftingskonkurransene i Antwerpen og Paris. Vektløftkonkurransen besto av tre ulike løft, press, rykk og støt. Hostin løftet sammenlagt 365 kilo, 5 kilo mer enn sølvvinneren. Fire år senere, under 1936 i Berlin løftet han sammenlagt 372,50 kilo i samme vektklasse, ny olympisk rekord og 7,5 kilo mer enn sølvvinneren. Under sommer-OL 1928 i Antwerpen kom han på andreplass bak Sayed Nosseir fra Egypt.

## OL-medaljer
* 1932  Los Angeles -  **Gull** i vektløfting, lett tungvekt  Frankrike
* 1936  Berlin -  **Gull** i vektløfting, lett tungvekt  Frankrike
* 1928  Amsterdam -  Sølv i vektløfting, lett tungvekt  Frankrike

## Referanser


## Eksterne lenker
*
Luo (folk)

**Luo** (også kalt **jaluo** og **joluo**) er en etnisk gruppe i Kenya, det østlige Uganda og det nordlige Tanzania. De snakker språket luo og er en del av en større gruppe *[[Luo (folkegrupper)|luo]]*, som bosatte seg på et område som i dag omfatter det sørlige Sudan, det nordlige og østlige Uganda, det vestlige Kenya og det nordlige Tanzania.

Luoene er den tredje største etniske gruppen (12&nbsp;%) i Kenya, etter kikuyuene (20&nbsp;%) og luhyaene (14&nbsp;%). Luoene og kikuyuene fikk det meste av den politiske makta de første årene etter Kenyas uavhengighet i 1963. Lou-befolkningen i Kenya ble estimert til 3&nbsp;185&nbsp;000 i 1994, mens det i Tanzania ble estimert til 280&nbsp;000 (2001). Deres viktigste utkomme er fisking. Utenfor Luoland arbeider luoene som leiefiskere, landbrukere og arbeidere i byer. De snakker språket luo, som tilhører gruppen nilosahariske språk, som også blir snakket av andre luo-snakkende folk slik som lango, acholi, padhola og alur (alle fra Uganda).

Luoene tok del i Mau Mau-opprøret i likhet med kikuyuene, men det var kikuyuene som fikk flest økonomiske fordeler etter at Kenya hadde blitt uavhengig fra Storbritannia. Siden Oginga Odingas fratredelse som visepresident i 1966, har louene blitt sett på som motstandere av regjeringen. I valget i desember 2007 var presidentkandidaten Raila Odinga representant fra loufolket.

Flere kjente personer, blant annet Barack Obama, er av dette folkeslaget.

## Referanser
Khadr Sayed El Touni

**Khadr Sayed El Touni** (født 15. mars 1915, død 25. september 1956) var en egyptisk vektløfter som deltok i de olympiske leker 1936 i Berlin og 1948 i London.
 
El Touni ble olympisk mester i vektløfting under OL 1936 i Berlin. Han vant den tredje letteste klassen, mellomvekt opp til 75,0 kg. Det var totalt fem vektklasser, samme som under de tre foregående olympiske vektløftingskonkurransene i Antwerpen, Paris og Los Angeles. Vektløftkonkurransen besto av tre ulike løft, press, rykk og støt. El Touni løftet sammenlagt 387,5 kilo, ny verdensrekord og 35,0 kilo mer enn sølvvinneren. 

## OL-medaljer
* 1936  Berlin -  **Gull** i vektløfting, mellomvekt  Egypt

## Eksterne lenker
*
Kenyas afrikanske nasjonale union

**Kenyas afrikanske nasjonale union** (**KANU**) (engelsk *Kenya African National Union*) var et kenyansk politisk parti, dannet i 1960 ved et samarbeid mellom Kenyas afrikanske forbund, Folkets kongressparti og Kenyas frigjøringsbevegelse. KANU styrte landet i nærmere 40 år, fra landet ble selvstendig i 1963 til valget i 2002. Jomo Kenyatta var partileder, og Tom Mboya generalsekretær.

Etter Kenyattas død i 1978 ble visepresident Daniel arap Moi valgt til ny partileder. I 2007 ble partiet en del av alliansen Partiet for nasjonal enhet.

## Referanser


## Eksterne lenker
*
The Haunting Hour: Don’t Think About It

***R.L. Stine's The Haunting Hour: Don't Think About It*** (***Spøkelsestimen***) er en film fra 2007, basert på R. L. Stine barnebokserie om *[[Hannah Montana]]'s* Emily Osment og Cody Linley.

## Handling
Cassie Keller er en goth-jente som nettopp har flyttet sammen med familien til et nytt nabolag, og skal begynne ved en ny skole. Hun elsker å finne på skumle sprell mot de populære barna på skolen og hennes yngre bror Max. Priscilla Wright, en mobber, blir valgt til Halloween-dronning for skolens årlige Halloween-sammenkomst. Cassie gjengjelder Priscillas uhøflige kommentarer mot henne ved å plassere levende kakerlakker inni en Halloween-piñata, som Priscilla skal bruke. Priscilla får alle insektene over seg, og blir hånet av de andre studentene.

Cassie oppdager en mystisk Halloween-butikk i et smug. Eieren (spilt av Tobin Bell) insisterer på å selge henne en gammel bok med tittelen "The Evil Thing" som inneholder en advarsel om ikke å lese boken høyt eller tenke på "The Evil Thing" et to-hodet monster: Ett hode suger offerets blod, samtidig som ett annet hode spiser kjøtt. Den kvelden ignorerer Cassie advarselen, og leser boken høyt for Max som hevn for at han koblet fra datamaskinen hennes.

Cassies foreldre går på Halloween-fest, og "The Evil Thing" blir vekket til live igjen. Det er opp til Cassie og Sean, en populær gutt som Cassie liker, å redde dem. Cassie går til butikk-eieren for hjelp. Men oppdager at han reiser rundt i verden hver Halloween og leter etter en person som elsker å skremme folk, og han lurer dem til å slippe løs "The Evil Thing" ved å lese boken og lære dem en lekse. Han gir dem en gåte, og de forstår at hvis de skaffer blod fra et dyr, og kaster det på The Evil Thing, så vil det ene hodet angripe det andre hodet. Dermed vil skapningen fortære seg selv.

## Rolleliste
*Emily Osment som Cassie Keller
*Brittany Curran som Priscilla Wright
*Alex Winzenread som Max Keller
*Cody Linley som Sean Redford
*Tobin Bell som The Stranger
*Michelle Duffy som Mrs. Keller
*John Hawkinson som Mr. Keller
*Michael Dickson II som Pizzabudet
*Nigel Ash som Ralph
*Katelyn Pippy som Erin

## Referanser


## Eksterne lenker
* 
*
Tom Mboya

**Thomas Joseph Odhiambo Mboya** (født 15. august 1930, død 5. juli 1969) var en fremtredende kenyansk politiker under Jomo Kenyattas regjering. Han grunnla *Nairobi People's Congress Party*, spilte en nøkkelrolle ved grunnleggelsen av Kenyas afrikanske nasjonale union (KANU), og *the Minister of Economic Planning and Development* da han døde. 

Mboya ble drept ved attentat den 5. juli 1969 i Nairobi.  

## Referanser
A6

**A6**, **a6** eller **A-6**  kan vise til:
* Grumman A-6 Intruder – et amerikansk angrepsfly
* A6 Center – et kjøpesenter i Jönköping
* Hawk 75A-6 – en norsk versjon av flytypen Curtiss P-36 Hawk
* A6 – et internasjonalt standardisert papirformat (ISO 216)

## Veitransport
* Audi A6 – en bil i medium-stor klassen/premiumklassen for personbiler 
* Maserati A6
* A6 (Storbritannia) – en britisk hovedvei
* A6 – en motorvei i Bulgaria, se liste over motorveier i Bulgaria 
* A6 – en motorvei i Luxembourg, se liste over motorveier i Luxembourg 
* A6 – en motorvei i Nederland, se liste over motorveier i Nederland
Rasmus Pettersen

**Rasmus Kristian Pettersen** (født 8. september 1877 i Trondheim, død 24. mai 1957 samme sted), var en norsk turner. Han representerte klubben Trondhjems Turnforening. 

Han deltok i «Ekstralekene» 1906 i Athen, og var der med på det laget som vant Norges første OL-gull gjennom historien. Det ble først arrangert en kvalifiseringskonkurranse i Oslo, der 21 av de 30 deltakerne kvalifiserte seg til å delta i lekene. 

## Eksterne lenker
*
Adam Heinrich von Steinau

**Adam Heinrich Graf von Steinau** (født 1653, død 1712) var en tysk greve, og en saksisk og polsk offiser og feltmarskalk. Han ble 27. august 1699 utnevnt til generalfeltmarskalk i Sachsen.

Han tjenestegjorde først for Bayern, og deltok senere som sjef for en brigade i krigen mot Det osmanske riket i Ungarn i årene 1685–1688, samt i krigen mot Frankrike hvor han under hertug Karl V av Lorraine ledet beleiringen av Mainz i 1689.

Senere gikk han i tjeneste hos Republikken Venezia og utmerket seg her i republikkens krig mot osmanene i 1695. Det følgende året gikk han inn i den tyske keiserlige hæren, som under ledelse av kurfyrsten av Sachsen, August den sterke, var i strid mot osmanene i Ungarn. Som saksisk og polsk feltmarskalk deltok han i den store nordiske krig og vant i juli 1700 med en hovedsakelig saksisk hær et slag ved Riga, men ble selv slått av Karl XII i slaget ved Düna 19. juli 1701, slaget ved Kliszów 19. juli 1702 og slaget ved Pułtusk 1. mai 1703.

Han vendte etter dette tilbake til venetiansk tjeneste, men tok etter kort tid avskjed. Han trakk seg tilbake til et herresete i Böhmen hvor han levde resten av livet.

## Referanser
Adolf Bjerkreim

**Johan Adolf Bjerkreim** (født 20. oktober 1887 i Tengesdal i Bjerkreim kommune, død	27. april 1963) var en norsk predikant og forfatter.

Han gikk på Framnes ungdomsskole i Norheimsund et år før han å reiste rundt som predikant for Kinamisjonsforbundet fra 1908 til 1916. Etter at Bjerkreim forlot Kinamisjonen som fast forkynner virket han for en stor del i foreninger knyttet til Det Vestlandske Indremisjonsforbund. I 1913/1914 hadde han også et opphold i USA.  I mange år bodde han i Egersund, men i 1917 flyttet han til Åkrehamn på Karmøy og giftet seg.

Samme år ble han også medutgiver av bladet *[[Evangelisten]]* i Kristiansand, da han erstattet Johannes Daasvand, som tidligere hadde vært en av utgiverne.

Bjerkreim hadde etter hvert fått et navn som forfatter av kristne tekster. Allerede i 1908 skrev han teksten til sangen *Tak meg, min Jesus, åleine med deg*, en sang som fremdeles er mye brukt og har sin plass i *Sangboken*. 

I 1909 kom det første hefte av det som etter hvert skulle bli en rik produksjon av bøker. I de nærmere 40 år han var medutgiver av *Evangelisten*, skrev han til de aller fleste nummer av bladet, ofte i form av serier som siden ble gitt ut som bøker. Hans bøker er kommet ut i flere opplag.

## Bibliografi

* *Ordet om korset* 1975
* *Efeserbrevet* 1960

## Referanser
Echinorhinus

* *[[Echinorhinus brucus|E. brucus]]*
* *[[Echinorhinus cookei|E. cookei]]*

***Echinorhinus*** er en gruppe haier.
Det er den eneste nålevende slekten i familien **Echinorhinidae**.  Begge arter er uvanlige og lite kjente haier. De finnes i kalde tempererte til tropiske hav over hele verden, ned til 900 meters dybde.

Begge artene har en kort snute, ingen gattfinne og to ryggfinner uten piggstråler. Begge artene er relativt store haier, med en lengde på henholdsvis 3,1 og 4 meter. De lever av mindre fisk, krabber og blekkspruter. De er ovovivipare.

## Eksterne lenker
*
Anorthosis Famagusta

**Anorthosis Famagusta** (gresk: *Ανόρθωση Αμμοχώστου*) er en kypriotisk fotball- og volleyballklubb. Klubben holdt opprinnelig til i byen Famagusta, men flyktet etter at Tyrkia invaderte den nordlige delen av Kypros i 1974, og er nå basert i Larnaka.

Anorthosis ble stiftet 30. januar 1911 og fotballaget rykket opp i øverste divisjon for første gang i 1933. Klubben ble seriemester første gang i 1950. Anorthosis og byrivalene Nea Salamis hadde begge GSE stadion som hjemmebane. Etter den tyrkiske invasjonen i 1974 flyktet begge klubbene til den sørlige delen av øya. Anorthosis spilte de neste årene på baner i flere byer, før de i 1986 bygde sin egen bane Antonis Papadopoulos stadion i Larnaka.

Under Mesterligaen 2008/2009 utmerket Anorthosis seg med å bli det første laget fra Kypros som nådde gruppespillet i Mesterligaen. Blant annet slo de ut det greske laget Olympiakos med 3-1 sammenlagt i 3. kvalifiserende runde. Denne prestasjonen inspirerte til Osloklubben Fremad Famagustas navnevalg, ettersom Oslo Fotballkrets krevde ett ekstra navn i tillegg til *Fremad*.

## Meritter
### Fotball (menn)
***Seriemesterskap: 13**
**1950, 1957, 1958, 1960, 1962, 1963, 1995, 1997, 1998, 1999, 2000, 2005, 2008
***Cupmesterskap: 11**
**1949, 1959, 1962, 1964, 1971, 1975, 1998, 2002, 2003, 2007, 2021
***Supercupmesterskap: 7**
**1962, 1964, 1995, 1998, 1999, 2000, 2007

### Volleyball (menn)
***Seriemesterskap** (i alt 17): 1973, 1975, 1977, 1978, 1982, 1986, 1987, 1988, 1989, 1993, 1994, 1995, 1996, 1997, 2005, 2007, 2008
***Cupmesterskap** (i alt 14): 1975, 1978, 1980, 1986, 1987, 1988, 1989, 1991, 1993, 1994, 1995, 1997, 1998, 2005
***Supercupmesterskap** (i alt 6): 1993, 1994, 1995, 1996, 2004, 2005

### Volleyball (kvinner)
***Seriemesterskap** (i alt 3): 2002, 2004, 2005
***Cupmesterskap** (i alt 2): 2004,2008

### Håndball (kvinner)
***Seriemesterskap** (i alt 3): 1999, 2000, 2001
***Cupmesterskap** (i alt 3): 1999, 2000, 2001
***Supercupmesterskap** (i alt 2): 1999, 2000

## Sesonger

## Referanser


## Kilder
* Hardy Grüne: Enzyklopädie der europäischen Fußballvereine. AGON Sportverlag, Kassel, 2002. ISBN 3-89784-163-0

## Eksterne lenker
* 
* Anorthosis Famagusta (fotballaget)
* Anorthosis Famagusta (volleyballaget)
Party of National Unity (Kenya)

**Party of National Unity** er et politisk parti i Kenya, dannet ved samarbeid mellom en rekke partier, blant annet KANU, Narc-Kenya, Ford-Kenya, Ford-People, Democratic Party og Shirikisho. Partiets grunnleggelse ble offentliggjort av president Mwai Kibaki den 16. september 2007. Det stilte opp ved det vanlige valget den 27. desember 2007.

## Referanser
Skogsfjorden (Mandal)

**Skogsfjorden** er en liten fjord i Lindesnes kommune i Agder, på vestsiden av selve byen Mandal. Fjorden deler bysiden med strøkene Sånum (lengst sør) og Skjebstad (i nord).

Den har innløp like vest for Furulunden innerst i Mannefjorden. Innløpet smalner raskt inn og er bare 30&nbsp;meter på det smaleste. Her går Bankebroa over fjorden mellom Mandal og Sånum. Området innenfor denne brua heter Sponga, mens det utenfor kalles Bankefjorden. Innenfor Sponga deler fjorden seg i tre. To deler går på hver sin side av Rennes; Runekilen på sørsiden og Skjebstadkilen på nordsiden. Den tredje delen fortsetter nordover og gjennom mot byen. Her ligger det katolske feriestedet *Stella Maris*, som tilhører St Ansgar menighet, og innenfor dette starter det 15&nbsp;meter brede Smalsundet, som også krysses av ei veibru ved det tidligere Båtservice Verft. 

Innenfor Smalsundet ligger selve Skogsfjorden, som strekker seg 2,5 kilometer fra Halse i Mandal by i øst til fjordbotnen i vest. E39 går langs hele nordsiden av fjorden mellom Mandal og Vestre Skogsfjord. Frøysland ligger også på nordsiden av fjorden, og Sjøllingstad ullvarefabrikk ble anlagt ved en liten elv som renner ut i fjorden lengst inne.. 

Inkludert Sponga er fjorden totalt litt over fire kilometer lang. 

## Referanser


## Eksterne lenker
*
Skogsfjorden (Karlsøy)

**Skogsfjorden** er en fjord på nordsida av Ringvassøya i Karlsøy kommune i Troms. Den er 5&nbsp;kilometer lang, fra innløpet mellom Tisneset og Trollvikneset, sørover til Sørkjosen i botn av fjorden. Fjorden ligger på sørsida av Skagøysundet, med Rebbenesøya på nordsida av sundet.

Bygda Skogsfjord ligger på østsida av fjorden, og her ligger også gårdene Nygård, Solheim og Nyvoll. Like nord for Skogsfjorden ligger grenda Mikkelvik. 

Fv302 går langs østsida av fjorden. Fra Mikkelvik går ferge til Bromnes på Rebbenesøya på motsatt side av Skagøysundet, og også til Helgøya og Sør-Grunnfjord.

## Referanser
Skogsfjorden

**Skogsfjorden** kan vise til: 

*Skogsfjorden (Karlsøy) – en fjord i Karlsøy kommune i Troms
*Skogsfjorden (Mandal) – en fjord i Mandal kommune i Vest-Agder

## Se også
*Skogfjorden
Rally Argentina 2008

**Rally Argentina 2008**, var den fjerde delkonkurransen i Rally-VM 2008 og det 28. Rally Argentina i rekken. Rallyet foregikk fra 28 til 30. mars 2008 i Córdobaprovinsen.

## Fartsprøver
Johan Edvard Lundström

**Johan Edvard Lundström** (født 1815, død 1888) var en svensk industrimann og oppfinner, også kjent som «den svenske fyrstikkindustriens far». Sammen med sin bror Carl Frans Lundström startet han i 1845 Jönköpings Tändsticksfabriks AB. Johan Edvard Lundström videreutviklet sikkerhetsfyrstikken som Gustaf Erik Pasch hadde patentert i 1844. Brødrene Lundström utviklet fabrikken til en verdensledende posisjon innen produksjon av fyrstikker, i 1858 produserte fabbrikken over 12 millioner esker sikkerhetsfyrstikker.

## Referanser


## Eksterne lenker

* Fyrstikkmuseet  i Jönköping (svensk)
* Artikkel om fyrstikkens utvikling (svensk)
Indre Andamsfjorden

**Indre Andamsfjorden** er en fjord i Karlsøy kommune i Troms. Den er 5,5 kilometer lang, og ligger mellom Rebbenesøya i øst og øya Andammen i vest. Fjorden har innløp fra Grøtøysundet i nord, mellom Andamsneset og Nesholman. Den går deretter sørover til Kobbenasen, hvor den munner ut i Ytre Andamsfjorden. Det er ingen bosetninger ved fjorden.

## Referanser
FK BATE Borisov

**Futbolny Klub BATE Barysaw** (belarusisk: *Футбольны клуб БАТЭ Барысаў.*), eller **Futbolnyj Klub BATE Borisov** (russisk: *футбольный клуб БАТЭ Борисов*) er en belarusisk fotballklubb fra byen Barysaw. Klubbens hjemmebane er Haradskoj stadion («Bystadion») i Borisov. BATE står for «Borisov Automobil-, Traktor- og Elektronikkfabrikk».

Klubben ble stiftet i 1973 som Berezina Borisov. Klubben nådde aldri øverste divisjon i Sovjetunionen, men vant likevel flere mesterskap i den hviterussiske sovjetrepublikken. I 1993 skiftet klubben navn til Formalgaut Borisov, og i 1996 til BATE Borisov. Klubben rykket opp i øverste divisjon i Belarus foran 1998-sesongen, og ble seriemestre første gang i 1999.

I 2008 ble BATE Borisov det første belarusiske laget som kvalifiserte seg for gruppespillet i Mesterligaen. Klubben har senere vært et fast innslag i mesterligaen og europaligaen, med tre 16.-delsfinaler i Europaligaen som beste resultat, og seire i enkeltkamper over blant annet Villarreal (2007), Anderlecht (2008), Everton (2009), Bayern München (2012), Lille OSC (2012), Athletic Bilbao (2014), Roma (2015) og Arsenal (2019).

## Meritter
***Seriemesterskap i Hviterussland** (15): 1999, 2002, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018
***Cupmesterskap i Hviterussland**    (5): 2005-06, 2009-10, 2014-15, 2019-20, 2020-21
***Supercup i Hviterussland**         (7): 2010, 2011, 2013, 2014, 2015, 2016, 2017
***Seriemesterskap i Den hviterussiske sovjetrepublikk** (3): 1974, 1976, 1979

## Divisjonsutvikling

## Referanser


## Litteratur
*Hardy Grüne: Enzyklopädie der europäischen Fußballvereine. AGON Sportverlag, Kassel, 2002. ISBN 3-89784-163-0

## Eksterne lenker
*
Grunnfjorden

**Grunnfjorden** er navnet på flere norske fjorder:

*Grunnfjorden (Hasvik) &ndash; en fjord i Hasvik kommune i Troms og Finnmark.  
*Grunnfjorden (Skjervøy) &ndash; en fjord på Arnøya i Skjervøy kommune i Troms og Finnmark. 
*Grunnfjorden (Vannsundet) &ndash; en fjord på nordøstsiden av Ringvassøya i Karlsøy kommune i Troms. 
*Grunnfjorden (Skagøysundet) &ndash; en fjord på nordvestsiden av Ringvassøya i Karlsøy kommune i Troms og Finnmark.
*Grunnfjorden (Senja) &ndash; en fjord i Senja kommune i Troms og Finnmark. 
*Grunnfjorden (Øksnes) &ndash; en fjord i Øksnes kommune i Nordland. 
*Grunnfjorden (Hadsel) &ndash; en fjord i Hadsel kommune i Nordland.
*Grunnfjorden (Tysfjord) &ndash; en fjord i Tysfjord kommune i Nordland.
Ametrin

**Ametrin** er et sammensatt ord fra navnet på de to kvartstypene ametyst og citrin. Betegnelsen for en to-farge blanding av ametyst (lilla kvarts) og citrin (gul kvarts). Stenen kan også kalles Amecitrin.
Fargeskillet skyldes temperaturforskjeller over tid mens kvartsen størknet og krystalliserte seg i magmalaget. Det mest populære kuttet er en rektangulær, fasettslipt stein som er nær 50 prosent ametyst og 50 prosent citrin. Fargene på naturlig ametrin urenhetet i jernet i kvartsen.  Noen lilla-gyldne ametrinsteiner er produsert i laboratorium ved å varmebehandle naturlig ametyst. Det finnes også syntetisk ametrin i markedet.

Et russisk laboratorium har etterlignet prosessen ved å bruke både varme og bestråling.

## Forekomster
Paraguay, Bolivia, Brasil og Andesfjellene

## Farge
Fargene er vanligvis intense og sterke. Kunstig framstilte ametriner kan vise andre fargekombinasjoner.

## Myter
De to verdener av ametyst og citrin i denne steinen er samlet, og den har derfor en spesiell innvirkning på vår svake sjel. Ametrin gir oss en høy grad av indre harmoni og balanse. Effekten av helbredelse er ikke dokumentert.

## Eksterne lenker
* 
*  International Mineralogical Association
*  Liste over godkjente mineraler IMA. pdf.format
Grunnfjorden (Hasvik)

**Grunnfjorden** er en fjord på Sørøya i Hasvik kommune i Finnmark. Fjorden har innløp mellom Kipparfjordneset i vest og Grunnfjordneset i øst og strekker seg 1,5 kilometer nordover til Grunnfjordvatnet i botn av fjorden.

Den er en terskelfjord og er bare 7 meter dyp ved munningen. På det dypeste litt lenger inn er den 22&nbsp;meter. Gården Grunnfjord ligger på østsiden av fjorden. 

## Referanser
Sammenstøtet i Bender

**Sammenstøtet i Bender** fant sted , og kom som en følge av at Det osmanske rike ikke lenger ønsket at den svenske kongen med følge skulle oppholde seg i landet.

## Bakgrunn
Etter tapet i slaget ved Poltava og Kapitulasjonen ved Perevolotsjna sommeren 1709, flyktet Karl XII sammen med restene av sin hær, bare noen hundre svenske soldater og et stort antall kosakker til Det osmanske rike og tok tilhold på slettene rett utenfor byen Bender i dagens Moldova, hvor de ble værende i nærmere fem år. 

## Kampene
Etter hvert fikk det tyrkiske vertskapet nok av sine ubudne gjester, og sammenstøtet i Bender startet offisielt 31. januar 1713 da tyrkisk artilleri startet et bombardement mot den svenske leiren. Den 1. februar gikk de osmanske styrkene til angrep på den svenske leiren for å tvinge den svenske kongen til å reise videre.

I Karl XIIs umiddelbare nærhet var det et førtitalls karolinere, og disse holdt en hel dag stand mot mange hundre tyrkere. Kongen skal selv ha vært i nærkamp med sverd mot en osmansk soldat. Under deler av kampen skal kongen ha ligget i vinduet og skutt mot osmanene fra vinduet i hans soverom. Kampen varte i over syv timer og osmanene tok etter hvert i bruk artilleri og ildpiler da de første angrepene ble slått tilbake, og dette viste seg å være mer effektivt. Brannpilene satte hustakene i brann og tvang svenskene ut. Kongen ble tatt da han snublet i sine egne sporer og ble tatt til fange av tyrkerne. Kongens livvakt Axel Erik Roos skal ha utmerket seg særlig, og skal ha reddet kongens liv tre ganger.

## Fangenskap
Karl XII ble etter kampene i Bender holdt i osmansk fangenskap, men kongen og soldatene ble sluppet fri da nyheten om den svenske seieren i slaget ved Gadebusch en drøy måned tidligere nådde osmanene. Den svenske kongen startet da planleggingen av tilbakeseieren til Sverige.

## Trivia

Sammenstøtet kalles på svensk for «*Kalabaliken i Bender*». Ordet «*kalabalik*» er opprinnelig et tyrkisk ord som betyr «folkemengde». På svensk har det fått betydningen: «*forvirring, stor uro, folkeansamling, folketrengsel*» og kom inn i det svenske språket etter dette sammenstøtet.
Navnedager i Tsjekkia

I Tsjekkia, er hver dag i året knyttet til et fornavn og folk med disse navnene feirer navnedagen (tsjekkisk: *svátek* eller mer formelt *jmeniny*) på de respektive datoene.

Tidligere fikk ikke foreldre lov til å velge navn på barna sine fritt. Dette er endret, men det er fortsatt vanlig å velge navn fra navnedagen. Den opprinnelige listen var den romersk-katolske helgenkalenderen, men mange endringer har blitt innført for å reflektere moderne bruk av navnene.

For folk i Tsjekkia er navnedagen er vanligvis mindre viktig enn fødselsdagen, men navnedagen feires allikevel ofte med venner og kolleger, og får på denne måten større viktighet.

## Tsjekkisk navnedagskalender

## Se også
* Navnedag

## Eksterne lenker
* Czech name days
Birger Stuevold Lassen

**Birger Stuevold Lassen** (født 19. august 1927 i Molde, død 15. desember 2011 i Oslo) var en norsk jurist og professor emeritus ved Universitetet i Oslo. Han har også sittet som konstituert dommer i Høyesterett.

## Biografi
Lassen vokste opp i Molde, der hans far, Odd Lassen, var advokat. Han tok examen artium i 1946, deretter befalsskolen før han begynte å studere jus. Han ble cand.jur. i 1954. Deretter var han dommerfullmektig i Stavanger før han ble universitetsstipendiat i 1957, universitetslektor i 1961 og dosent i 1971. Han ble professor i 1990.

Han var i en periode styreleder for Gyldendal Norsk Forlag.

Lassen var særlig kjent for sitt arbeid med immaterialrett og herunder særlig kjennetegnsrett/varemerkerett, opphavsrett og designrett. Lassen skrev en rekke bøker (blant annet sammen med Are Stenvik og Ole-Andreas Rognstad) som stadig brukes som standardlitteratur både på universitetet og i næringslivet.

## Referanser


## Eksterne lenker
* Om Birger Stuevold Lassen i Norsk biografisk leksikon
Slaget ved Stäket

**Slaget ved Stäket** var et mindre slag under den store nordiske krig. Slaget kom som et ledd i de russiske herjingene langs den svenske Østersjøkysten, da de ville tvinge Sverige til å gå med på fredsforhandlinger, noe de lyktes med til slutt.

For å unngå festningen ved Vaxholm ønsket den russiske kommandanten å prøve å nå Stockholm gjennom «bakdøra», det vil si gjennom det trange Baggensstäket ved Saltsjöbaden i Stockholms skjærgård. 

Svenskene hadde oppdaget russernes interesse for dette sundet, og senket båter fylt med stein på de grunneste og trangeste delene av sundet for å gjøre dette enda vanskeligere å passere. En liten redutt med tre kanoner og 400 mann var utplassert for å forsvare sundet, med fire galeier som forsterkning i nærheten

Om morgenen  ble de russiske galeiene observert ved innseilingen til Baggensstäket og svenskene var avhengige av å stoppe dem der. Dette ledet til et slag som ble ført både til sjøs og til lands. Det 800-manns store *Södermanlandsregimentet* ble sendt på en 19 km marsj for å komme de svenske styrkene til unnsetning. Russerne landsatte sine styrker på begge sider av sundet. Ankomsten av *Södermanlandsregimentet* gjorde at styrkeforholdet tippet i svensk favør, og etter to timer med noe forvirrede kamper i skogen på øyene omkring, trakk de russiske styrkene seg tilbake til sine fartøyer. 

På grunn av vanskelige vindforhold, ble den russiske flåten liggende i fjorden utenfor til dagen etter, men reiste videre fra området før en britisk styrke ankom fra Karlskrona.

Begge sider hevdet at de vant slaget, uansett så førte det til at de russiske styrkene trakk seg tilbake slik at de ikke lenger truet Stockholm. På den annen side var den russiske styrken alt for liten til å kunne gjennomføre noen invasjon av Stockholm, og angrepet kan nok sees som en del av den russiske taktikken for å få svenskene til forhandlingsbordet.
Kisii (folk)

**Kisii**, også kjent som **gusii**, er et samfunn i Kisii-distriktet i Nyanza-provinsen, vestlige Kenya. Byen Kisii, lokalt kjent som Bosongo, er hjembyen til kisii-folket. Navnet Bosongo kommer muligens av *Abasongo* (som betyr *de hvite*), som bodde i byen i kolonitiden.

Man antar at kisiifolket, i likhet med andre bantu-snakkende grupper, kommer fra Kongo (i dag kjent som Den demokratiske republikken Kongo. Man tror at de migrerte på grunn av overbefolkning, lite mat, interne konflikter og begrensede muligheter for jordbruk. Da disse gruppene migrerte fra Kongo, ble de splittet i ulike grupper, hvor kisii-folket endte opp i dagens Nyanza-provins i nærheten av Victoriasjøen.

Kisii-folket snakker språket kisii, som tilhører språkfamilien bantuspråk. 

## Eksterne lenker
* Gusii-folket
* Kisii-engelsk engelsk-kisii ordbok
Pablo Daniel Osvaldo

**Pablo Daniel Osvaldo** (født 12. januar 1986 i Buenos Aires) er en italiensk-argentinsk spiss som spiller i FC Internazionale Milano på utlån fra Southampton FC.

## Spillerkarriere
Osvaldo innehar både italiensk og argentinsk statsborgerskap, men valgte å representere Italia på landslagsnivå etter at Pierluigi Casiraghi tok ham ut på det italienske U21-landslaget i november 2007.

Som den tidligere argentinske Fiorentina-legenden Gabriel Batistuta spilte Osvaldo med nummer ni på ryggen i Fiorentina. Han har også kopiert Batistutas målfeiring: Å simulere å skyte med et maskingevær. Etter overgangen til Bologna fikk han utdelt drakt nummer 99.

Osvaldo har rukket å score flere viktige mål i sin karriere.  Han scoret målet mot Chiles u21-landslag i Toulon-turneringen i 2008, han scoret også målet som sikret Fiorentina Mesterligaen-spill sesongen 2007/2008 etter et spektakulært brassespark i siste spillerunde mot Torino.  I tillegg var han mannen som på bortebane gav Fiorentina seieren mot rivalene i Juventus etter et mål på overtid i sesongen 2007/2008.

## Referanser


## Eksterne lenker
*
Raymond Suvigny

**Raymond Suvigny** (født 21. januar 1903, død 26. oktober 1945) var en fransk vektløfter som deltok de olympiske leker 1932 i Los Angeles.
 
Suvigny ble olympisk mester i vektløfting under OL 1932 i Los Angeles. Han vant den letteste klassen, fjærvekt opp til 60,0 kg. Det var totalt fem vektklasser, samme som i de to foregående olympiske vektløftingskonkurransene i Antwerpen og Paris. Vektløftkonkurransen besto av tre ulike løft, press, rykk og støt. Suvigny løftet sammenlagt 287,5 kilo, 5,0 kilo mer enn sølvvinneren.

## OL-medaljer
* 1932  Los Angeles -  **Gull** i vektløfting, fjærvekt  Frankrike

## Referanser


## Eksterne lenker
*
Jaroslav Skobla

**Jaroslav Skobla** (født 16. april 1899, død 22. november 1959) var en tsjekkoslovakisk vektløfter som deltok de olympiske leker 1928 i Amsterdam og 1932 i Los Angeles. 

Skobla ble olympisk mester i vektløfting under OL 1932 i Los Angeles. Han vant den tyngste vektklassen, tungvekt over 87,5 kg. Det var totalt fem vektklasser, samme som under de to foregående olympiske vektløftingskonkurransene i Antwerpen og Paris. Vektløftkonkurransen besto av tre ulike løft, press, rykk og støt. Skobla løftet sammenlagt 380,0 kilo, 2,5 kilo mer enn sølvvinneren. 

Fire år tidligere, under OL 1928 i Amsterdam kom han på tredjeplass i tungvekt med sammenlagt 357,5 kilo, 15 kilo mindre enn gullvinneren Josef Straßberger fra Tyskland.

## OL-medaljer
* 1932  Los Angeles -  **Gull** i vektløfting, tungvekt  Tsjekkoslovakia
* 1928  Amsterdam -  Bronse i vektløfting, tungvekt  Tsjekkoslovakia

## Referanser


## Eksterne lenker
*